
Na osnovu Odluke o objavi Javnog poziva za podršku omladinskim inicijativama i stvaralaštvu mladih na području grada Tuzle, broj: 95/26 od 31.8.2026. godine, Vijeće mladih Grada Tuzla dana 5.9.2026. godine objavljuje:
JAVNI POZIV
za podršku omladinskim inicijativama i stvaralaštvu mladih na području grada Tuzle
I – Predmet Javnog poziva
Predmet ovog Javnog poziva je dodjela namjenskih sredstava za podršku inicijativama mladih i razvoju umjetničkog stvaralaštva mladih na području grada Tuzle kroz dvije odvojene programske cjeline:
PROGRAM 1 - Podrška projektima i aktivnostima neformalnih grupa mladih - fond od 4.000,00 KM;
PROGRAM 2 - Podrška stvaralaštvu mladih umjetnika - fond od 2.261,00 KM.
Ukupna vrijednost Javnog poziva iznosi 6.261,00 KM.
II – Ciljevi Javnog poziva
Ciljevi Javnog poziva su:
unapređenje položaja mladih i kvaliteta njihovog života na području grada Tuzle;
podsticanje aktivnog učešća, volonterizma, povezivanja i odgovornog djelovanja mladih u lokalnoj zajednici;
podrška kreativnim, edukativnim, kulturnim, društvenim i inovativnim inicijativama mladih;
omogućavanje mladim umjetnicima da razviju i realizuju konkretan autorski rad ili umjetnički sadržaj;
povećanje vidljivosti stvaralaštva mladih i obogaćivanje kulturnog života Tuzle.
III – Pravo učešća
3.1. Program 1 - neformalne grupe mladih
Pravo učešća imaju neformalne grupe mladih sa područja grada Tuzle koje ispunjavaju sljedeće uslove:
1. grupa ima najmanje tri (3) člana;
1. najmanje 2/3 članova su mlade osobe (od navršenih 15 do navršenih 30 godina života);
1. najmanje jedan član grupe je punoljetan;
1. najmanje 2/3 članova ima prebivalište na području grada Tuzle;
1. projekat ili aktivnost realizuje se na području grada Tuzle i u interesu mladih iz Tuzle;
1. grupa ne djeluje u ime političke partije ili vjerske zajednice i prijedlog nije usmjeren na ostvarivanje profita ili isključive lične finansijske koristi članova.
Na ovaj Javni poziv ne mogu se prijaviti neformalne grupe kojima su odobrena sredstva po Javnom pozivu za podršku aktivnostima i projektima neformalnih grupa objavljenom 13.4.2026. godine. Nova prijava smatrat će se prijavom ranije podržane grupe ako 50% ili više članova nove grupe čine osobe koje su zajedno bile članovi iste grupe podržane po Javnom pozivu objavljenom 13.4.2026. godine, bez obzira na promjenu naziva ili predstavnika.
3.2. Program 2 - mladi umjetnici
Pravo učešća imaju pojedinci koji na dan isteka roka za prijavu:
1. imaju od navršenih 15 do navršenih 30 godina života;
1. imaju prebivalište na području grada Tuzle;
1. aktivno se bave umjetničkim stvaralaštvom ili predstavljaju uvjerljiv početni autorski rad  i plan razvoja;
1. prijavljuju konkretan umjetnički rad, ciklus, izvedbu, snimak, publikaciju ili drugi jasno određen autorski rezultat.
Podržane oblasti uključuju vizuelne umjetnosti, muziku, književnost i strip, fotografiju, film i multimediju, pozorište, ples i izvedbene umjetnosti, primijenjene umjetnosti, interdisciplinarne umjetničke prakse te druge umjetničke oblasti prepoznate Zakonom o kulturi TK („Sl. novine TK“ broj 22/21).
Maloljetni aplikant prijavu podnosi uz pisanu saglasnost roditelja/staratelja, koji u njegovo ime potpisuje ugovor i dokumentaciju povezanu s realizacijom podrške.
Jedna osoba može biti nosilac samo jedne prijave u okviru ovog Javnog poziva.
IV – Iznos i način dodjele podrške
1. Program 1: ukupno 4.000,00 KM; po prijavi najmanje 500,00 KM, a najviše 1.000,00 KM.
Program 2: ukupno 2.261,00 KM; po prijavi najmanje 250,00 KM, a najviše 600,00 KM.
Aplikant može obezbijediti vlastito sufinansiranje ili podršku drugih donatora, uz obavezno jasno razdvajanje troškova i izvora finansiranja.
U Programu 2 podrška se, po pravilu, realizuje direktnom nabavkom odobrenog materijala, isplatom honorara ili plaćanjem odobrene usluge dobavljaču na osnovu računa/predračuna. Sredstva se ne isplaćuju aplikantu kao lični prihod.
Vijeće mladih Grada Tuzla zadržava pravo da ne dodijeli sva raspoloživa sredstva ako nema dovoljan broj kvalitetnih prijava. Neutrošena sredstva iz jedne programske cjeline mogu se, posebnom odlukom Upravnog odbora, preusmjeriti u drugu programsku cjelinu, bez povećanja ukupne vrijednosti Javnog poziva.
V – Predmet finansiranja
5.1. Program 1
Finansiraju se projekti i aktivnosti mladih iz oblasti edukacije, aktivizma, volonterizma, kulture, kreativnosti, zdravih stilova života, zaštite okoliša, inkluzije, povezivanja mladih i drugih sadržaja koji doprinose unapređenju položaja mladih u Tuzli.
5.2. Program 2 
Finansiraju se potrošni materijali, materijali koji se ugrađuju u umjetnički rad te neposredne produkcijske i prezentacijske usluge nužne za nastanak konkretnog autorskog rezultata.
1. slikarska platna, papir, boje, pigmenti, tinta, glina, gips, tekstil, konac, ljepila, lakovi, grafički, sitni potrošni materijal i drugi materijali koji se troše ili ugrađuju u rad;
potrošni dijelovi i materijali za muzičko, scensko, fotografsko, filmsko i multimedijalno stvaralaštvo;
štampa, razvijanje i izrada fotografija, uvez, ograničena izrada primjeraka, obrada zvuka/slike, snimanje, miks i mastering;
najam studija, prostora ili opreme samo za vrijeme neposredne realizacije rada;
materijali i usluge za javno predstavljanje završenog rada u razumnom obimu.
Kupovina opreme nije prihvatljiva. Ne mogu se finansirati uređaji, instrumenti, alati i drugi trajni predmeti za višekratnu upotrebu, uključujući telefone, računare, tablete, fotoaparate, kamere, mikrofone, zvučnu ili rasvjetnu opremu, štampače, mašine, namještaj, stalke, štafelaje, eksterne diskove i trajne softverske licence.
Detaljan pregled prihvatljivih i neprihvatljivih troškova nalazi se u Smjernicama za aplikante, koje su sastavni dio ovog Javnog poziva.
VI – Prijavna dokumentacija
Prijave na ovaj Javni poziv podnose se na Obrascu koji je propisalo Vijeće mladih Grada Tuzla, a koji je dostupan za preuzimanje na web stranici Vijeća mladih Grada Tuzla (mladi075.ba).
Dodatna dokumentacija je eliminatorna i treba sadržavati sljedeće:
PROGRAM 1
1. popunjen Prijavni obrazac za Program 1;
1. Pisanu izjavu podnosioca prijave (jednog punoljetnog člana, predstavnika neformalne grupe)
pod punom moralnom, materijalnom i krivičnom odgovornošću da su svi podaci navedeni u prijavnom obrascu tačni (ovjerena kod notara ili nadležnog gradskog/općinskog organa).
1. kraći CV članova grupe koji će biti angažovani u realizaciji.
PROGRAM 2
1. popunjen i potpisan Prijavni obrazac za Program 2;
1. portfolio ili najmanje tri primjera ranijih radova, odnosno poveznice na njih;
1. izjava podnosioca prijave, sadržana u obrascu;
1. popunjena saglasnost roditelja/staratelja u Prijavnom obrascu, ako je aplikant maloljetan.
VII – Ocjena prijava i objava rezultata
Administrativni pregled i ocjenu prijava provodi Komisija za ocjenu prijava koju čini pet članova Upravnog odbora Vijeća mladih Grada Tuzla. Prijave se ocjenjuju i rangiraju odvojeno za svaki program, prema kriterijima iz Smjernica za aplikante.
Komisija može zatražiti pojašnjenje već dostavljenih podataka, ali se pojašnjenjem ne može mijenjati osnovna ideja prijave, dodavati obavezna dokumentacija nakon roka niti povećavati traženi iznos.
Lista odabranih i neodabranih aplikanata, s odobrenim iznosima i navođenjem razloga formalnog odbacivanja, bit će objavljena na web stranici mladi075.ba.
VIII – Trajanje Javnog poziva, period realizacije i podnošenje prijava
Javni poziv je otvoren 17 dana od dana objave na zvaničnoj web stranici Vijeća mladih Grada Tuzla (mladi075.ba). Krajnji rok za dostavljanje prijava je 22.9.2026. (utorak) godine do 20:00 sati.
Odobrene aktivnosti i umjetnički radovi realizuju se u periodu od 8.10.2026. do 8.12.2026. godine.
Prijave s pratećom dokumentacijom dostavljaju se na e-mail adresu info@mladi075.ba. Predmet e-maila treba glasiti:
1. za Program 1: „Prijava – Program 1 – NAZIV NEFORMALNE GRUPE“;
za Program 2: „Prijava – Program 2 – IME I PREZIME APLIKANTA“.
U slučaju da su potrebne dodatne informacije i pojašnjenja, potencijalni aplikanti mogu kontaktirati Vijeće mladih Grada Tuzla, putem telefona broj: 062 952 707 i 064 431 40 41, ili slanjem upita putem e-mail-a: info@mladi075.ba , s naznakom: „Za Javni poziv“, najkasnije do pet (5) dana prije krajnjeg roka za predaju aplikacija. Odgovori na upite će biti dostavljeni u elektronskoj formi najkasnije u roku od tri (3) radna dana od prijema upita.
Nepotpune, neblagovremene i prijave podnesene na neodgovarajućem obrascu neće se uzeti u razmatranje.
– Vijeće mladih Grada Tuzla –

